မိဆန်းတောင် (အယဘဲ)

မိဆန်းတောင် (弥仙山, Misen-zan) သည် ဂျပန်နိုင်ငံ၊ ကျိုတိုစီရင်စု၊ အယဘဲမြို့၊ အိုယောဂိချော (於与岐町), တွင် ရှိသည့် တောင်တစ်ခု ဖြစ်သည်။ အိုးမိုတိုဘာသာအတွက် ဂျပန်နိုင်ငံရှိ အထွတ်အမြတ်ထားရာတောင်တစ်ခုလည်း ဖြစ်သည်။

သမိုင်းကြောင်းနှင့် အထွတ်အမြတ်နေရာများ
အိုဆဲဂျင်းဂျနတ်ကျောင်းသည် မိဆန်းတောင်တွင် ရှိသည်။ ဤကျောင်းတော်တွင် အိုးမိုတိုဘာသာကို တည်ထောင်သူ နအိုဒဲဂုချိ သည် ၁၉၀၁ ခုနှစ်၊ အောက်တိုဘာလ ၁၉ ရက်နေ့တွင် အများသူငါနှင့် မရောနှောပဲ တစ်ဦးတည်းနေထိုင်ခဲ့သည်။ သူမသည် အနီးအနားရှိ ဖုဒိုရေတံခွန်တွင် နေ့စဉ်ကိုယ်လက်သန့်စင်မှုများ ပြုလုပ်ခဲ့သည်။ ဤရေတံခွန်ကို အိုးမိုတိုခိုင်းဆိုးရှုဂယောနော့တခိ (大本開祖修業の滝) ဟု သိကြသည်။ အိုးဆဲဂျင်းဂျနှင့် ရေတံခွန်သည် တစ်ခုနှင့်တစ်ခု အနီးအနားတွင် ရှိကြသည်။ နှစ်ခုစလုံးပင် တောင်တက်လမ်း၏ လမ်းဝက်နေရာတွင် ရှိသည်။ ၁၉၀၃ ခုနှစ်၊ မေလ ၂၄ ရက်နေ့တွင် နအိုဒဲဂုချိသည် အိုနိဆဘုရိုဒဲဂုချိ၊ သူမ၏ သမီးဖြစ်သူ ဆုမိခိုဒဲဂုချိတို့နှင့်အတူ တောင်ပေါ်သို့ ထပ်မံတက်ရောက်ခဲ့ပြီး မိဆန်းတောင်ထိပ်ရှိ ခင်ပူးဂျင်းဂျနတ်ကျောင်းတော်  (金峰神社) တွင် တောင်နတ်သမီးကို ပူဇော်ပသမှုများ ပြုလုပ်ခဲ့သည်။

ဘာသာရေးစာအုပ်ဖြစ်သည့် မိချိနော့ရှိအိုရိတွင် ရေးသားထားချက်အရ အိုယောဂိတွင်ရှိသည့် မိဆန်းတောင်သည် ခိုနိုဟနဆခုယ-ဟိမဲနတ်ဘုရားနှင့် ဟိခိုဟိဟိုဒမိနတ်ဘုရားတို့ တည်ရှိရာ မြင့်မြတ်သည့်တောင်ဖြစ်သည်ဟု ဆိုထားသည်။ ထိုနတ်ဘုရားနှစ်ပါးအကြားတွင်လည်း တရားထိုင်ခြင်းကဲ့သို့သော လုပ်ဆောင်မှုများကို အတူတကွ ကြီးကြပ်အုပ်ချုပ်ကြသည်။

တောင်၏ အောက်ခြေတွင်လည်း မိခုမရိဂျင်းဂျနတ်ကျောင်း (水分神社) လည်း ရှိသည်။

သွားလာမှု
JR ရထားစီးနင်း၍ အနီးဆုံးနေရာဖြစ်သည့် မဂုရဘူတာနှင့် အုမဲဇခိုဘူတာများမှတဆင့် သွားလာနိုင်သည်။

ကိုးကား

ကဏ္ဍ:ဂျပန်နိုင်ငံရှိ တောင်များ